open-index/open-wikipedia-markdown huggingface dataset:
יונדב נבון

**יונדב (יוני) נבון** (1944 - 8 באוקטובר 2017) היה קצין בדרגת אלוף-משנה בצה"ל. כיהן כמנהל מחלקת החדשות בגלי צה"ל וכנספח צבאי בזאיר.

## ביוגרפיה
נבון נולד בקיבוץ רמת רחל בנם של חיה וחיים קליגר. גדל בירושלים ולמד בבית הספר היסודי בית הכרם. בילדותו עבר להתגורר בארגנטינה במסגרת שליחות של משפחתו. ב-1961 שב לישראל, למד בגימנסיה רחביה והיסטוריה ומדע המדינה באוניברסיטה העברית בירושלים.

לאחר גיוסו שירת בגלי צה"ל, בתחנה שימש מגיש תוכניות, עורך ומנהל. הוא הנחה את התוכנית "השבוע בצה"ל" ששודרה מדי שבוע במוצאי שבת, את התוכנית "האלוף והטוראי" שהפגישה קצינים בכירים עם חיילים זוטרים. מסוף שנות השישים שימש עורך יומן החדשות של גלי צה"ל. ב-1973, לאחר מלחמת יום הכיפורים מונה למנהל מחלקת החדשות הראשון של גלי צה"ל, מחלקה שהוקמה במסגרת ההחלטה לעבור לשידור רצוף, 24 שעות ביממה, כולל מהדורות חדשות קבועות ולא רק יומני חדשות כפי שהיה עד אותה עת.

ב-1975 עזב את גלי צה"ל, שירת בדובר צה"ל וכקצין חינוך. הוא התנדב לשרת בחיל השריון, עבר מסלול הכשרה וכן קורס מפקדי גדודים. בדצמבר 1981, על רקע ידיעתו את השפה הצרפתית, התבקש לשמש נספח צבאי וראש משלחת משרד הביטחון בזאיר, בעקבות חידוש היחסים בין המדינות. הוא יצר קשרים הדוקים עם נשיא המדינה מובוטו ססה סקו ופעל להכשרת צבאו. ב-1984 שב לישראל ושירת עוד שנתיים בחיל השריון. השתחרר בדרגת אלוף-משנה.

נבון היה נשוי לאביבה ואב לשניים. נפטר ב-2017 ונטמן בבית העלמין במודיעין-מכבים-רעות.

## קישורים חיצוניים
* 
* האיש שנשלח להקים צבא, מעריב, 12 בינואר 1987

## הערות שוליים

קטגוריה:חיילי גלי צה"ל
קטגוריה:בוגרי בית הספר היסודי בית הכרם
קטגוריה:בוגרי גימנסיה רחביה
קטגוריה:בוגרי האוניברסיטה העברית בירושלים
קטגוריה:אלופי-משנה בצה"ל
קטגוריה:נספחים צבאיים ישראלים ברפובליקה הדמוקרטית של קונגו
קטגוריה:ישראלים שנולדו ב-1944
קטגוריה:ישראלים שנפטרו ב-2017
ארון אוויר

[ממוזער|ארונות אוויר בבניין ב[רחובות|200px]]
[250px|ממוזער|ארון אוויר California Cooler פתוח ב[סן פרנסיסקו, מדפי עץ עליהם מאוחסנים פירות וירקות, ורשת בדופן האחורית]]
**ארון אוויר** הוא ארון המותקן בבניין בגומחה בקיר, עם תריסי רפפה במקום דופן אחורית, כך שמתאפשרת זרימת אוויר לתוכו (ומכאן שמו). ארונות אוויר שולבו בבנייה של בנייני דירות בישראל במחצית הראשונה של המאה ה-20, בעיקר במישור החוף ובשפלה (אזורי אקלים ים תיכוני). הם כונו בשמות הגרמניים/ידישאיים לופטשראנק (Luftschrank, מילולית "ארון אוויר"), לופטשאפקע. בקליפורניה ארונות כאלו כונו "California cooler" ("מצנן קליפורניה").

מטבח פרנקפורט, אבטיפוס של עיצוב המטבח המודרני משנת 1926, כלל ארון אוויר.

ארונות אוויר שימשו במטבחים, לפני המצאת המקרר, לאחסון מוצרי מזון טריים כיוון שאיפשרו הארכת חיי המדף של המוצרים על ידי הורדת הטמפרטורה בחלל הארון באמצעות האוורור. הרפפות בגב הארון פנו כלפי מטה, כך שהצלו על הארון ואיפשרו כניסת אוויר, אך לא איפשרו חדירת מי גשם. לעיתים הותקנה רשת בצמוד לרפפות, בחלקן הפנימי, כדי למנוע חדירת מזיקים. היו ארונות (כנראה זולים יותר) שחלקם האחורי היה עשוי רשת ולא רפפות. היו גם ארונות אוויר ניידים, קופסת עץ שדופנה רשת, אשר הונחה או נתלתה עם מצרכי מזון בתוכה במקום מאוורר כגון מרפסת.

בחדרי רחצה שימשו ארונות אוויר כארון כביסה. הם נבנו בקיר שבין חדר הרחצה למרפסת השירות, או בקיר החיצוני (אם לא הייתה מרפסת שירות). חלקם העליון הכיל מדף תמרוקים; חלקם התחתון כלל דלת עליונה להכנסת הכביסה ודלת תחתונה להוצאתה. הרפפות שפנו כלפי חוץ איפשרו אוורור הבגדים המלוכלכים ומנעו ריח מעופש בחדר הרחצה.

## קישורים חיצוניים

*  (הכתבה כוללת צילומים רבים)
* ארון אוויר, באתר "נוסטלגיה"
* אמנון דנקנר ודוד טרטקובר, ארון אוויר, בתוך איפה היינו ומה עשינו, הוצאת כתר, 1996
* Old-School Refrigerator: The California Cooler, באתר kitchn
* California Coolers, באתר No Tech Magazine
* Resurrecting the California Cooler, באתר instructables

## הערות שוליים

קטגוריה:ריהוט
קטגוריה:אלמנטים אדריכליים
קטגוריה:מטבח
קטגוריה:כביסה
אוויר
קטגוריה:אחסון מזון
גביע הפדרציה 1988

ממוזער|מגרשי מועדון מלבורן פארק בו התקיימה התחרות
**[[גביע הפדרציה]] 1988** הייתה התחרות ה-26 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון מלבורן פארק במלבורן. התחרות נערכה בחסות של NEC.

התחרות החלה ב-4 בדצמבר בהשתתפות 35 נבחרות והסתיימה ב-11 בדצמבר 1988.

נבחרת צ'כוסלובקיה ניצחה במשחק הגמר את נבחרת ברית המועצות וזכתה בגביע בפעם החמישית בתולדות הנבחרת.

## מהלך התחרות

### משחק הגמר

## ישראל בתחרות
בנבחרת  השתתפו חגית אוחיון יעל סגל ואילנה ברגר. בסיבוב הראשון הן נפגשו עם  והפסידו 0:3.

בסבב תנחומים  נפגשה עם  וניצחו 0:3. בהמשך הם נפגשה עם  והפסידו 0:3.

## קישורים חיצוניים
* נתוני משחק הגמר

קטגוריה:תחרויות טניס ב-1988
קטגוריה:מלבורן: תחרויות טניס
קטגוריה:גביע הפדרציה
יחסי ארצות הברית – פינלנד

בין **[[ארצות הברית]]** לבין **[[פינלנד]]** מתקיימים יחסים דיפלומטיים מלאים והן מקיימות ביניהם קשרים בשלל תחומים.

## היסטוריה
לאחר הכרזת העצמאות הפינית ב-6 בדצמבר 1917, הייתה ארצות הברית בין המדינות הראשונות שהכירו בה, ובשנת 1920 כוננו שתי המדינות יחסים דיפלומטיים ברמת צירות.

במהלך מלחמת העולם השנייה, בתחילת נובמבר 1941 ארצות הברית הזהירה את ממשלת פינלנד שאם לא תפרוש מהמלחמה עם רוסיה הדבר יפגע ביחסיה עם ארצות הברית. באמצע 1942, ארצות הברית הזהירה את הפינים ששיתוף פעולה עם מדינות הציר יביא להכרזת מלחמה של ארצות הברית על פינלנד, אך ארצות הברית נמנעה מלהכריז מלחמה על פינלנד כעל יתר מדינות הציר, ונשמרו היחסים הדיפלומטיים בין המדינות.

בתחילת 1944 הזהירה ארצות הברית את פינלנד כי אם לא תפרוש מהמלחמה נגד ברית המועצות ובריטניה היא תישא בתוצאות החמורות של מעשיה. ב-17 ביוני 1944 נתבקש שגריר פינלנד בארצות הברית לעזוב את ארצות הברית. מזכיר המדינה, קורדל הול, סירב לגלות לעיתונאים את הסיבה לסילוק השגריר.

ב-30 ביוני 1944, לאחר כניסת כוחות של גרמניה לפינלנד וחתימת ממשלת פינלנד על המשך הלחימה לצד גרמניה, נעתרה ארצות הברית ללחצי ברית המועצות וניתקה את הקשרים עם פינלנד. אולם בעקבות ההסכם שהושג בין פינלנד לסובייטים בתחילת 1945, ומלחמת לפלנד שניהלה נגד כוחות גרמניה הנאצית, חידשה ארצות הברית את קשריה עם פינלנד ב-1 במרץ 1945. ב-31 באוגוסט 1945, חודשו היחסים הדיפלומטיים בין המדינות במלואם, וב-10 בספטמבר 1954 הועלתה רמת הנציגות לדרגת שגרירות. מזכיר המדינה של ארצות הברית הסביר שחידוש היחסים נעשה לאחר הבחירות בפינלנד שהיו חופשיות ומבטאות את רצון העם בפינלנד.

פינלנד גובלת במזרח ברוסיה, וכאחת משכנותיה של ברית המועצות לשעבר, הייתה בעלת חשיבות מיוחדת לארצות הברית, הן במהלך המלחמה הקרה והן בעקבותיה. לפני קריסת ברית המועצות בשנת 1991, המדיניות האמריקנית הייתה לתמוך בנייטרליות הפינית, תוך שמירה וחיזוק הקשר ההיסטורי, התרבותי והכלכלי של פינלנד עם המערב.

היחסים בין ארצות הברית ופינלנד חמים. כ-200,000 אזרחים אמריקניים מבקרים בפינלנד מדי שנה, וכ-3,000 אזרחי ארצות הברית אף מתגוררים בפינלנד.

## יחסים כלכליים
בין ארצות הברית לפינלנד מתקיימים יחסי מסחר פעילים, והוא מסתכם בכ-5 מיליארד דולר בשנה. ארצות הברית מקבלת כ 7% מכלל היצוא של פינלנד - בעיקר עיסת נייר, ספינות, מכונות, אלקטרוניקה, מכשירים ומוצרי נפט מזוקק - ומספקת כ-7% מכלל היבוא של פינלנד - מחשבים בעיקר, מוליכים למחצה, מטוסים, מכונות. בנוסף, פינלנד רכשה מארצות הברית מטוסי F/A-18 הורנט.

## יחסים דיפלומטיים
ארצות הברית מחזיקה בפינלנד רק שגרירות בהלסינקי, ואילו פינלנד מחזיקה בארצות הברית שגרירות בוושינגטון די. סי., ו-25 קונסוליות כבוד באטלנטה, בולטימור, בירמינגהם, בוסטון, שרלוט, שיקגו, דאלאס, דנוור, דטרויט, הנקוק, הונולולו, לוס אנג'לס, מיאמי, מיניאפוליס, ניו אורלינס, ניו יורק, נורפוק, נוריץ', פילדלפיה, פיניקס, סולט לייק סיטי, סן דייגו, סן פרנסיסקו, סיאטל, וסט פאלם ביץ'.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פיצוץ אווירי

טקסט=טיל טומאהוק מפוצץ מעל יעד בדיקה, 1986|ממוזער|טיל טומאהוק מפוצץ מעל יעד בדיקה, 1986
**פיצוץ אווירי** הוא פיצוץ של מטען נפץ, כגון פגז ארטילרי נגד אדם או נשק גרעיני באוויר במקום במגע עם הקרקע או עם המטרה. היתרון הצבאי העיקרי של פיצוץ אווירי מעל הקרקע הוא שהאנרגיה מהפיצוץ (וכן כל שברי הקליפה) מופצת באופן שווה על פני שטח רחב יותר; עם זאת, עוצמת האנרגיה היא נמוכה יותר מאשר בפיצוץ על הקרקע.

המונח עשוי להתייחס גם להתפרצויות אוויר טבעיות הנובעות ממטאורים שנכנסים לאטמוספירה, כפי שקרה באירוע טונגסקה, ב -1930 באירוע קורוסה ריבר, ובאירוע המטאור של צ'ליאבינסק.
## היסטוריה
לארטילריה שמתפוצצת באוויר יש היסטוריה ארוכה. פגז רסיסים הומצא על ידי הנרי שרפנל לצבא הבריטי ב 1780 בערך כדי להגביר את האפקטיביות של ירי קניסטר. שהיה בשימוש נרחב עד למלחמה ב-1812 ונשאר בשימוש עד שהוחלף במהלך מלחמת העולם הראשונה. "פגזי רסיסים" למעשה מייצרים שברים ושבבים, לא רסיסים.

פצצות אוויר שימשו במלחמת העולם הראשונה כדי למחוק התחפרויות אויב והיו ממלאים אותם רסיסים כדי להרוג כמה שיותר חיילים בפיצוץ אחד, בהנחה כי הפיצוץ היה ישירות מול התעלה שבה היו ממוקמים.

כשחי"ר נכנס לחפירות עמוקות, פגזי רסיסים היו חסרי תועלת ופגזים עם חומר נפץ חזק שימשו לתקיפת ביצורים וחיילים בשטח הפתוח. המרעומים עבור הפגזים יכולים להיות מוגדרים להפעיל את המטען על ידי מגע או באוויר, או בזמן מסוים לאחר מגע. במהלך מלחמת העולם השנייה פותח "מרעום קרבה", אשר נשלט על ידי מכשיר מכ"ם דופלר שגרם לו להתפוצץ כאשר היה ליד המטרה.

במהלך מלחמת וייטנאם, פצצות אוויר שימשו כדי להגן על בסיסי צבא ארצות הברית. טקטיקה זו נקראה "רוצח ג'וניור" כאשר מתייחסת ל-105 מ"מ או 155 מ"מ פגזים, ו "רוצח בכיר" כאשר מתייחסת להוֹבִיצֶר גדול.

מוקשים נגד אדם שימשו להגן על גבולות כגון ב"מלחמת הבזק" של גרמניה במלחמת העולם השנייה, נורה רימון לאוויר, שמתפוצץ בגובה המותניים, ומגביר את רדיוס הפיצוץ ואת הנזק שנגרם על ידיו על ידי גל הלם ורסיסים מעופפים.

דוגמאות חדשות יחסית של תחמושת שמתפוצצת באוויר הם VOG-25P "jumping" 40 mm המכיל מטען משני שמעיף אותו עד 1.5 מטר מעל הקרקע לפני המטען הראשי מתפוצץ. פיתוח נוסף לאחרונה הוא תכנות מחשב. כלי נשק המשתמשים בטכנולוגיה חדשה זו כוללים את XM29, XM25, XM307, K11 ו- PAPOP, אשר כולם נמצאים בשלבים שונים של אב טיפוס או בדיקה.

## נשקים גרעיניים
טקסט=ציור גל המראה מגובה הקרקע את ההדף שנוצר מפיצוץ גרעיני (גזע מאך).|ממוזער|ציור גל המראה מגובה הקרקע את ההדף שנוצר מפיצוץ גרעיני (גזע מאך).
הפיצוץ הוא בדרך כלל בגובה של בין 100 ל -1,000 מטרים מעל הקרקע כדי ליצור גלי זעזוע חזקים יותר מאשר פיצוץ בגובה הקרקע. פיצוץ באוויר גם ממזער את הנשורת על ידי שמירה על כדור האש מנגיעה בקרקע, ה"גזע מאך" מתרחש רק ליד פני הקרקע, והוא דומה בצורתו לאות Y כאשר צופים מן הצד. בפצצת הירושימה, הפיצוץ היה בגובה 550 עד 610 מטרים מעל הקרקע בשביל "השגת השפעות הפיצוץ המקסימלי, ולמזער קרינה שיורית על הקרקע משום שהכוחות האמריקאים קיוו בקרוב לכבוש את העיר".

## טקטיקה
בלחימה קונבנציונלית, פיצוצים אוויריים משמשות בעיקר נגד חי"ר ביעדים פתוחים או בלתי מזוהים, שכן השברים המתקבלים מכסים שטח גדול אך לא חודרים שריון, לשרידי בניינים או לביצורים.

במלחמה גרעינית, נעשה שימוש בהתקפות אוויריות נגד מטרות רכות (כלומר, היעדר הבנייה הקשוחה המסוגלת לשרוד לחץ יתר כתוצאה מהתפוצצות גרעינית) כגון ערים או שדות תעופה, מערכות מכ"ם ועמדות ניידות.

## הערות שוליים

קטגוריה:אמצעי לחימה
ג'ון אלן (כדורסלן)

**ג'ון אלן** (באנגלית: **John Allen**; נולד ב-1 בנובמבר 1982 בקואטסוויל, פנסילבניה) הוא כדורסלן עבר אמריקאי בגובה 1.96 מ' ששיחק כקלע וסמול פורוורד.

## קריירת כדורסל תיכונים

אלן שיחק בתיכון "קואטסוויל" העירוני והיה הקלע המוביל בתולדותיו עם 2,372 נקודות (עקף את ריפ המילטון שלימים יהיה כוכבה של הדטרויט פיסטונס). בשנתו האחרונה בתיכון קלע בממוצע 26 נקודות למשחק והוביל את התיכון לאליפות מדינת פנסילבניה ב-2001. באותה השנה גם נבחר לשחק במשחק מקדונלד'ס אול-אמריקן וגם למשחק ה-"EA Sports Roundball Classic All-American Game" בו קלע 29 נקודות והוביל את רשימת קלעי המשחק.

הוא גם נבחר לחמישייה השנייה של משחק "האול-אמריקן" במגזין פארייד, המגזין "USA TODAY" דירג אותו בחמישייה השלישית של שחקני התיכונים ברחבי ארצות הברית, ומגזין "SLMA" שיבח את הופעתו ב"אול-אמריקן".

## קריירת מכללות
אלן בחר לשחק באוניברסיטת סיטון הול והופיע במדיה בין 2001 ל-2005. הוא הצליח לקלוע בספרות כפולות במשך כל ארבע העונות שלו במדי האוניברסיטה ונבחר לחמישיית הרוקיז של מחוז ה-"BIG EAST" לשנת 2002 ולחמישייה השנייה של מגזין "מטרופוליטן" ב-2003. עם תום לימודיו ניסה את מזלו בדראפט ה-NBA אך לא נבחר בידי שום מועדון.

## קריירה מקצוענית
אלן בחר להתחיל את הקריירה שלו בליגת ה-USBL החצי מקצוענית שמשוחקת בקיץ, והצטיין במדי הניו ג'רזי פליירס מה שהוביל לזכייתו בתואר "רוקי השנה" לשנת 2005.

אלן ניסה את מזלו בליגת הקיץ של ה-NBA במדי הדטרויט פיסטונס בשנת 2005 אך לא הצליח להשיג חוזה, ולאחר מכן עבר לשחק במדי קובוט מפינלנד את עונת 2005/2006. 

בעונת 2006/2007 שיחק במדי עירוני רמת גן ועזר לה להישאר בליגת העל בכדורסל.

בעונת 2007/2008 שיחק במדי בראונשוויג מהבונדסליגה. 

ב-2008/2009 שיחק במדי שטרסבורג IG מליגת העל הצרפתית בכדורסל, ששיחקה גם בגביע יול"ב.

בעונת 2009/2010 שב לשחק במדי בראונשוויג הגרמנית. 

בעונת 2010/2011 פתח את העונה במדי קאוחוקי קרחו בסקט מהליגה הפינית אך שוחרר בטרם נגמרה השנה האזרחית ועבר לברמרהאפן מהבונדסליגה הגרמנית עד לתום עונת 2011.

בעונת 2011/2012 עבר לשחק במדי ולוצלאווק מליגת העל הפולנית בכדורסל. בקיץ של 2012 שיחק במדי "Reales de La Vega" מהרפובליקה הדומיניקנית ובתום העונה שם פרש מכדורסל מקצועני.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סיטון הול
קטגוריה:כדורסלני מכבי עירוני רמת גן
קטגוריה:כדורסלני שטרסבורג
קטגוריה:כדורסלני לובן בראונשווייג
קטגוריה:פנסילבניה: כדורסלנים
קטגוריה:כדורסלני אייסברן ברמרהאפן
קטגוריה:אמריקאים שנולדו ב-1982
מוריס מרשל

ממוזער|300px|אוסטין A95 ווסטמינסטר - גרסה בריטית זהה ל-"מוריס מרשל" האוסטרלית
ממוזער|300px|שמאל|אוסטין A95 ווסטמינסטר - גרסה בריטית זהה ל-"מוריס מרשל" האוסטרלית
**מוריס מרשל** (באנגלית: **Morris Marshal**) היא מכונית משפחתית גדולה, אשר יוצרה על ידי יצרנית המכוניות British Motor Corporation" (Australia)" האוסטרלית, בין השנים 1957–1960.
## מוריס מרשל
דגם ה-"מוריס מרשל" שיוצר באוסטרליה, הוא גרסת "Austin A95 Westminster" שיוצר ב-בריטניה על ידי יצרנית המכונית "British Motor Corporation Limited (BMC)" בין השנים 1954–1956.

תאוצת דגם "מוריס מרשל" (סדאן) 0-100 קמ"ש היא 19.6 שניות.

מחיר ה-"מוריס מרשל" (סדאן) בהשקה, בשנת 1957 עמד על 1,458 לירות שטרלינג, באוסטרליה.

## דגמי "מוריס מרשל"
* 4 דלתות - סדאן
* 5 דלתות - סטיישן

## ראו גם
* אוסטין 1100
* מוריס אוקספורד סדרה 2
* מוריס אוקספורד סדרה 3
* מוריס מייג'ור

## לקריאה נוספת
* מוריס מרשל (Morris Marshal - Wolseley Car Club of NSW - Google Sites)
* מוריס מרשל - מבחן דרכים, תמונות ומפרט טכני (Morris Marshal Road Test - Wolseley Car Club of NSW )
## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:דגמי מכוניות שהושקו ב-1957
קטגוריה:כלי רכב המיוצרים באוסטרליה
מרשל
הספרייה התורנית המרכזית

**הספרייה התורנית המרכזית על שם הרב רפאל חיים שמשון גולדשטיין** הייתה ספרייה שהוקמה על ידי הרבנות הראשית לישראל ומשרד הדתות במטרה להיות הספרייה התורנית הגדולה בעולם. הספרייה נפתחה בשנת 1953, ועברה להיכל שלמה עם פתיחתו. עם עזיבת הרבנות הראשית את היכל שלמה נמכרו רוב הספרים של הספרייה לסוחרים ונשארו רק הספרים באולם העיון המרכזי של הספרייה. במקום בו שכנו מחסני הספרייה ב'היכל שלמה' שוכנת היום ספריית הקמפוס ללימודי תואר שני של מכללת הרצוג. 

בראשית ימיה של מדינת ישראל, קיבל משרד הדתות אוספי ספרים מרחבי העולם וחילק אותם לספריות ובתי כנסת ברחבי ישראל. בשנת 1953 הופסקה החלוקה והוחל באיסוף הספרים בבניין סנט ג'ון באבו טור, לקראת הקמת הספרייה התורנית המרכזית בהיכל שלמה. בכ"א באייר תשי"ח (יולי 1953), ימים ספורים לאחר חנוכת בניין היכל שלמה, התקיים טקס פתיחה של הספרייה שיועדה להכיל 100,000 כרכים ולהיות הגדולה בעולם. החל מדצמבר 1953 נחשב חדר הקריאה של הספרייה בבית המדרש למורים של המזרחי גם לחדר קריאה זמני של הספרייה התורנית המרכזית. מנהל הספרייה היה צבי הרכבי והרב עקיבא ברוך פוזנר שהיה ספרן של הספרייה של בית המדרש למורים היה לספרן של הספרייה התורנית המרכזית. בחבר הנאמנים של הספרייה נמנו, בין השאר, זרח ורהפטיג, שלמה זלמן שרגאי, שמואל זנוויל כהנא ויהודה לייב ביאלר. טקס פתיחה חגיגי של אולם הקריאה התקיים במרץ 1954. 

הספרייה הוציאה לאור כתב עת ביבליוגרפי בשם "הספר". כתב העת יצא לאור בשנים ה'תשי"ד-ה'תשכ"א בעריכת צבי הרכבי. הגיליון התשיעי והאחרון יצא בשם "קונטרס הספר התורני".

הספרייה קיבלה תרומות שונות של ספריות, בהם של סבו של הרמן ווק ושל הרב משה פסח מיוון. בתרומתו של אייזק וולפסון נרכשה ספרייתו של הרב נתן אדלר. כן קיבלה הספרייה את ארכיונו של בנימין מנשה לוין. הספרייה קיבלה מידי ייווא את הספרים הכפולים מספריית שטראשון. בשנת 1965 קיבלה הספרייה את ספרייתו הפרטית של הרב עקיבא ברוך פוזנר.

בשנות ה-60 נשאה קרן מוריס פולק בעיקר ההוצאות השוטפות של ניהול הספרייה.

## קישורים חיצוניים
*

## הערות שוליים

קטגוריה:הרבנות הראשית לישראל
קטגוריה:ירושלים: ספריות
קטגוריה:ספריות יהודיות
קטגוריה:ספריות שאינן פעילות עוד
קאוס בוראליס

**קַאוּס בּוֹרֵאַלִיס** (ערוב של ערבית **قوس** - "קאווס" - קשת) ולטינית **Borealis** - "בוראליס" - צפוני, כלומר הקצה הצפוני של הקשת), נקרא גם **λ בקשת** וכן **גליזה 713.1**, הוא כוכב בולט הנמצא במרחק של כ- 78 שנות אור ממערכת השמש בקבוצת הכוכבים קשת עם בהירות מדרגה 2.81. יחד עם הכוכבים קאוס מדיה וקאוס אוסטרליס הנמצאים מדרום לו, הוא יוצר את צורת הקשת של הקנטאור שאותו מייצגת הקבוצה. במרחק זוויתי של פחות ממעלה מצפון-מערב לקאוס בוראליס נמצא הצביר הכדורי M28 וכ-2.5 מעלות מצפון-מזרח לו נמצא הצביר הכדורי M22. כמו כן במרחק זוויתי של כ-5.5 מעלות ממערב לכוכב נמצאת ערפילית הלגונה.

## תכונות
קאוס בוראליס הוא ענק כתום מסוג ספקטרלי K1 III, עם מסה של כ-2.6 מסות שמש ורדיוס של כ-11 רדיוסי שמש. טמפרטורת פניו כ-4,775 קלווין והוא מאיר בעוצמה של פי 37 מעוצמת ההארה של השמש באור נראה, ובערך פי 50 בצירוף הקרינה בתחום התת-אדום. בשל קרבתו למערכת השמש נכלל הכוכב בקטלוג גליזה לכוכבים קרובים. קאוס בוראליס נמצא במרחק זוויתי של פחות משתי מעלות ממישור המילקה ולכן הוא מוסתר לעיתים על ידי הירח ולעיתים נדירות על ידי כוכבי הלכת כוכב חמה, נוגה ומאדים. ב-6 באפריל 1972 נעשה שימוש באירוע הסתרה על ידי הירח על מנת למדוד במדויק את קוטרו הזוויתי של הכוכב. אירוע ההסתרה האחרון על ידי כוכב לכת אירע ב-19 בנובמבר 1984 כאשר נוגה עבר על פני הכוכב והאירוע הקודם לו היה ב-5 בדצמבר 1865 כאשר כוכב חמה הסתיר אותו. לא צפויים אירועי הסתרה נוספים על ידי כוכב לכת במאה ה-21.

## קישורים חיצוניים
* קאוס בוראליס באתר של ג'ים קלר
* 

## הערות שוליים

קטגוריה:ענקים מסוג K
קטגוריה:קטלוג גליזה
קטגוריה:קבוצת הכוכבים קשת
אכזריות

טקסט=כרזה ישנה המתארת אכזריות, כולל מכירת עבדים באלג'יר, הוצאה להורג, שרפה ואכזריות אחרת.|ממוזער|ציורים מהמאה ה־17 המתארים מעשי אכזריות שונים.
**אכזריות** היא רִשְׁעוּת, זָדוֹן או אֲטִימוֹת. לעיתים אכזריות נובעת מסדיזם, שהוא הנאה מגרימת סבל לאחר ולעיתים היא נובעת מתוך אדישות לסבלו של האחר.

אכזריות עשויה להיות אלימה, אם כי אין הכרח באלימות על מנת שמעשה יהיה אכזרי. לדוגמה, אם אדם טובע ומתחנן לעזרה, ואדם אחר יכול לעזור לו אבל הוא רק צופה בו בשעשוע או בחוסר עניין – מעשה הצופה הוא אכזרי, אם כי לא אלים. לפי ג'ורג' אליוט "אכזריות, כמו כל חטא אחר, לא דורשת שום מניע מחוץ לעצמה; היא דורשת רק הזדמנות".

## שימוש בחוק
המונח אכזריות משמש לעיתים קרובות בחוק ובקרימינולוגיה ביחס לילדים, בני זוג ואסירים. במשפט הפלילי הוא מתייחס לענישה, עינוי קורבנות, ועונשים אכזריים וחריגים. במקרים של גירושין, רשויות שיפוט רבות מחשיבות פעולה אכזרית כעילה תקפה לגירושין. על פי החוק, אכזריות היא "גרימת מצוקה גופנית או נפשית, בייחוד כאשר מדובר בקובע במתן גירושין".

לעיתים משתמשים במונח גם בנוגע לטיפול בבעלי חיים, במדינות דוברות אנגלית, הביטוי "אכזריות לבעלי חיים" (animal cruelty) מתייחס לעיתים קרובות לגרימת סבל מיותר – בדומה לאיסור צער בעלי חיים במשפט העברי ובחוק הישראלי.

## ביהדות
בספר משלי נכתב: "אכזריות חמה ושטף אף", כלומר שמתוך כעס מגיע האדם לאכזריות. פסוק אחר במשלי אומר "ולא יחמול ביום נקם", כלומר כשיש נקמה אין חמלה אלא אכזריות.

יש המסבירים את טעמיהן של כמה וכמה חיובים ואיסורים בתורה כהרחקת האדם מאכזריות:
* לא תבשל גדי בחלב אימו
* אותו ואת בנו לא תשחטו ביום אחד
* לא תיקח האם על הבנים
* איסור צער בעלי חיים.

לפי הרמב"ם, מי שנותן צדקה ולא מתעורר אצלו שום רגש, הרי זה אכזריות והוא מאבד את זכות הצדקה.

לפי מדרש תנחומא, במקרים מסוימים יש לנהוג באכזריות וההימנעות מכך מעידה על סדר עדיפויות לקוי: "כל שנעשה רחמן על האכזרי, לסוף נעשה אכזר על הרחמנים.".

לפי הרב אליהו לופיאן, מלחמת רשות גורמת לאדם להפוך לאכזרי, משום שהורגים אנשים והדבר נעשה זול אצל האדם, אולם מלחמת מצווה לא מעוררת אכזריות בלב הלוחמים אלא להפך, משום שהם עושים זאת לשם שמיים.

לפי הרב שלמה אבינר, אכזריות כלפי אויבים היא בעצם חסד כלפיהם, וגם אכזריות כלפי יהודים יכולה להיות חסד. לדבריו "למשל כשיהודי חייב מיתה, וחייבים להרוג אותו... זה הכי קשה, אבל גם את זה לפעמים חייבים לעשות".

## ראו גם
* התעללות
* אלימות
* חוק למניעת אכזריות כלפי בהמות 1822

## לקריאה נוספת

* Simon Baron-Cohen, The Science of Evil: On Empathy and the Origins of Cruelty, Basic Books, 2011. Reviewed in The Montreal Review
* Susan Sontag, Regarding the Pain of Others, 2003. 

## קישורים חיצוניים

* 
* 
* 
* 
* 

## הערות שוליים

*
קטגוריה:רגשות
קטגוריה:מילים יחידאיות בתנ"ך
קטגוריה:מושגים באתיקה
בית סאה

**בית סאה** היא מידת שטח ששימשה כאחד מהשיטות המרכזיות למדידת שטח בתקופת המשנה. משמעות המידה היא, שטח עליו ניתן לזרוע סאה של תבואה. 

שטח של בית סאה הוא 2,500 אמות מרובעות (50 אמה על 50 אמה, בין 500 ל-1000 מ"ר).

מידות נוספות שהיו בשימוש ביחד ביחס לבית סאה, הן: 

* בית כור - שטח עליו ניתן לזרוע שלושים בתי סאה. 
* בית רובע - שטח עליו ניתן לזרוע רובע קב סאה. (בסאה יש שש קבין, כך שבית רובע הוא 1/24 בית סאה).

## שימושים
השימוש הראשון בשטח דומה לזה היה בחצר המשכן, ששטחה **בית סאתים** (2 סאים) שהם 100 אמה על 50 אמה.

בהלכה משמשת מידה זו במקומות שונים: לעניין דיני כלאים, שביעית, ועוד. 

## גודל בית סאה
מאחר שהשטח של בית סאה נמדד באומות (2,500 אמות מרובעות), אזי השטח המדויק של בית סאה תלוי באורך מדידת האמה. ומאחר ומידת האמה תלויה במחלוקת הפוסקים, לפיכך, קיימות מספר שיטות חישוב:
* שיטת רבי אברהם חיים נאה: אמה היא 48 ס"מ, ובית סאה הוא כ-576 מ"ר.
* שיטת החזון איש: אמה היא 57.6 ס"מ, ובית סאה הוא כ-830 מ"ר.
* שיטת 3: אמה היא 45.6 ס"מ, ובית סאה הוא כ-520 מ"ר.

## הערות שוליים

קטגוריה:יחידות מידה קדומות
צסק"א מוסקבה במפעלים האירופיים

**[[צסק"א מוסקבה (כדורגל)|צסק"א מוסקבה]]** הוא מועדון כדורגל רוסי, שמרבה להופיע במפעלים האירופיים והוא מועדון הכדורגל הראשון בפדרציה הרוסית שזכה בתואר אירופי, לאחר שזכה בגביע אופ"א בעונת 2005.

בעונת 2020/2021 צסק"א השתתפה בפעם ה־19 ברציפות במפעלים האירופיים, הישג שיא בקרב קבוצות כדורגל רוסיות.

## היסטוריה
משחקה הראשון באירופה נערך ב-1971 נגד גלאטסראיי עליה גברה בתוצאה 0:3 ו-1:1 (3:1 בסיכום הכללי). היא לא הגיעה להישגים כלשהם בתקופת ברית המועצות והעפילה לשלב הבתים של ליגת האלופות לראשונה בעונת 1993 וחזרה על כך גם בעונת 2004/2005 שגם הייתה העונה המוצלחת ביותר בתולדותיה באירופה כשזכתה בגביע אופ"א.

בעונת 2009/2010 העפילה לשלב רבע גמר ליגת האלופות, במה שמהווה להישג השיא שלה במפעלים האירופיים.

בעונת 2018/19 אוהדים היו מעורבים בתקרית לא נעימה ברכבת התחתית של רומא, כשעשרה אוהדים נפצעו ואחד מהם איבד את רגלו, לקראת משחק חוץ נגד רומא במסגרת ליגת האלופות. בפתח עונת 2019/2020 צסק"א הגיעה למאזן של 3 הפסדים רצופים בשלב הבתים של הליגה האירופית, הקבוצה הרוסית הראשונה שמגיעה למאזן עגום כזה. גם בעונת 2020/2021 לא הצליחה העפיל לפלייאוף כשסיימה במקום האחרון בבית שלה בליגה האירופית, עם מאזן של 3 שוויוניות ו־3 הפסדים והייתה הקבוצה הרוסית הראשונה שלא ניצחה אף משחק בשלב הבתים בליגה האירופית. בכך לא העפילה לפלייאוף המפעלים האירופיים עונה שלישית ברציפות.

## המשחקים
 

## סטטיסטיקה

## דירוג אופ"א

## שיאני צסק"א באירופה
### כובשים מצטיינים
להלן השחקנים הניצבים בראש טבלת כובשי השערים במדי צסק"א במפעלים האירופיים, נכון ל-3 בדצמבר 2020:

:כתב **מודגש** מתייחס לשחקן שעדיין פעיל בקבוצה.

### מלכי ההופעות
;נכון ל-11 בדצמבר 2020

:כתב **מודגש** מתייחס לשחקן שעדיין פעיל בקבוצה.

## ראו גם
*זניט סנקט פטרבורג במפעלים האירופיים

## קישורים חיצוניים
* 

## הערות שוליים

קטגוריה:צסק"א מוסקבה (כדורגל)
צסק"א
צסק"א
Armalite AR-50

[ממוזער|300px|ארמלייט AR-50 לעומת [M4 קרבין ואקדח.]]
[ממוזער|300px|ארמלייט AR-50-A1B מאובזר ב[כוונת טלסקופית, בלם לוע ודורגל.]]
[ממוזער|300px|ארמלייט AR-50 של [חיל הים המלכותי של מלזיה.]]
רובה **Armalite AR-50** (**ארמלייט AR-50**) הוא רובה צלפים כבד ורובה נגד ציוד המיוצר בארצות הברית על ידי חברת ארמלייט. זהו רובה צלפים לטווח הרחוק המיועד הן נגד בני אדם והן נגד מטרות קשות וחומרים. הרובה גדול וכבד, ומוצע בקליבר 0.5 BMG ו-0.416 Barrett, שלו טווח ירי ארוך במיוחד.

## הנדסה ומבנה

ה-AR-50 משתמש בקליבר 0.5 BMG, שידועה גם כ-12.7x99 מ"מ נאט"ו, מאחר שזו התחמושת הכבדה התקנית של מדינות המערב. תחמושת זו מאפשרת לו טווח ירי של 1,800 מטר, כאשר בתנאים מסוימים הוא יעיל גם מעבר לטווח של 2 ק"מ. תחמושת זו היא רבת עוצמה ושימושית גם נגד מטרות קשות ושריון קל. עם כדור ה-0.416 בארט (כדור בקוטר 10.57 מ"מ) מגיע טווח הירי האפקטיבי המרבי ל-2,430 מטר.

רובה AR-50 הוא רובה בריחי ידני ללא מחסנית, חיצונית או פנימית. יש להזין בנפרד כל כדור לבית הבליעה. תצורה זו הופכת את המכלול לפשוט ומדויק יותר, אך על חשבון מהירות הירי. הרובה גדול, מסורבל וכבד: אורכו כמטר וחצי (1,511 מילימטר) ומשקלו כ-15.5 ק"ג. עם זאת, הוא בנוי בצורה ארגונומית עם קת מתכוונת, כדי לסייע בספיגת הרתע עבור היורה. הקנה מצויד בבלם לוע יעיל שמפחית באופן ניכר את הרתע הכבד.

הרובה מיוצר במספר דגמים:
* ארמלייט AR-50A1B - בקליבר 0.5 BMG תקני, תחמושת 12.7x99 מ"מ נאט"ו.
* ארמלייט AR-50A1L - גרסת 0.5 לשמאליים.
* ארמלייט AR-50-A1BNM - דגם משופר עבור תחמושת צליפה באיכות Match Grade.
* ארמלייט AR-50-A1B-416 - בקליבר 0.416 בארט שנועד לטווחים ארוכים במיוחד (של כ-2,400 מטר).

## משתמשים
* : חיל הים המלכותי של מלזיה

## גלריה


File:ArmaLite AR50 A1B 50 BMG.jpg
File:AR50 round thumbs up.jpg


## ראו גם
* בארט M82A1
* מקמילן TAC-50
* AW50

## קישורים חיצוניים

* Armalite AR-50-A1BGGG, באתר הרשמי של Armalite
*  וידאו שמראה AR-50-A1 מאובזר, יוטיוב
*  וידאו המראה את הרתע החלש יחסית של הרובה לרובה כבד מסוגו, יוטיוב

## הערות שוליים

קטגוריה:רובי צלפים אמריקאיים
קטגוריה:רובים נגד ציוד
קטגוריה:רובים בריחיים
חיים רפאל שושנה

הרב **חיים רפאל שושנה** (ה'תרע"ב – י"א בתשרי ה'תשמ"ז; 1912 – 14 באוקטובר 1986) היה רב, דיין משורר עברי וחוקר פיוט מרוקאי, מהחוקרים הבולטים של פיוטי יהדות מרוקו. כיהן כדיין בבית הדין בקזבלנקה וכרב העיר דמנאת.

## קורות חיים
נולד בשנת ה'תרע"ב (1912) במרקש. לאביו רבי יעקב ולאימו מרת עלייה בת ר' אברהם שושנה, נשא את מסעודה, בתו של הרב יעקב דהאן, ראש ישיבה מרכזית בעיר.

בצעירותו לימד בתלמוד תורה בעיר והיה מורה לעברית בבית הספר של תנועת כל ישראל חברים.

התמנה לכהן כרב העיר דמנאת בדרום מרוקו. בשנת ה'תשט"ז נבחר לשמש כדיין בבית דינו של הרב שלום משאש בקזבלנקה, לצד הרבנים יצחק חזן, משה מלכה ורחמים בן עמארה.

נמנה עם מחיי השפה העברית במרוקו, ובשנת ה'תשי"ב (1952) זכה חיבורו על סול חגואל, שמסרה נפשה על קידוש השם, במקום הראשון בתחרות שירה וספרות עברית של אגודת 'מגן דוד'.

בשל היותו ציוני נלהב, עלה לישראל בשנת ה'תשכ"ו (1966) והתיישב בשכונה ו' בבאר שבע, שם שימש כמנהל מחלקת הנישואין ברבנות.

נפטר בי"א בתשרי (יום שמחת כהן) ה'תשמ"ז (14 באוקטובר 1986) ונקבר בחלקת הרבנים בבית הקברות הישן בבאר שבע. על שמו נקרא רחוב בשכונת רמות בעיר, רחוב באשקלון ובית הכנסת "נעימת חיים" ביישוב מיתר.

נכדתו היא הרבנית ימימה מזרחי. והרב דוד לוי

## יצירתו
* **אעירה שחר** – אחד הספרים שהרב חיים רפאל שושנה כתב. ליקוט פיוטים מחכמי מרוקו, המהווה מעין גרסה חדשה לספר "שיר ידידות". הרב שושנה ניקד בעצמו את הפיוטים, והוסיף ביאור בשם **כנפי שחר** המפרט אודות מבנה הפיוט, צורת החריזה ומוטיבים ספרותיים נוספים. בסוף הספר מודפס חיבורו **מעשה חרש** שהוא כמעין פירוש לפיוטים. ה'תשל"ט.
* **רחש ליבי דבר טוב, תו חיים** - שירים ופיוטים מפרי עטו, ודרשות לבר מצווה (רח"ש= רפאל חיים שושנה). ה'תשמ"ה.

הפייטן רבי דוד בוזגלו כתב פיוט לכבודו של הרב שושנה הפותח במילים: "לדוד ארוממך אלי ואודה שמך, בחצרות בית אולמך מלך חפץ בחיים".

## לקריאה נוספת
* יצחק דדון, **אתחלתא היא: יחסם של חכמי ספרד ואשכנז לציונות ולהקמת המדינה**.
* 

## קישורים חיצוניים

* 
* דרשת הרב חיים רפאל שושנה באתר יו-טיוב.
* מאמר לזכרו של הרב שושנה מאת ד"ר אבי עילם אמזלג, פורסם ב"פעמים".
* מאמר זיכרון לרב שושנה מאת הרב מאיר אביטן במוסף שבת של "מקור ראשון".
* מדוע אמה של הרבנית ימימה מזרחי עלתה לתורה במרוקו, ואביה שהתיר לה את זה הוא הדיין הרב חיים שושנה, שיעורו של הרב משה אלחרר.
* על דמותו של רבי חיים שושנה באתר של מאיר אביטן

קטגוריה:רבנים מרוקאים
קטגוריה:דמנאת: רבנים
שושנה
קטגוריה:פייטנים מרוקאים
קטגוריה:רבנים ספרדיים ישראלים
קטגוריה:באר שבע: רבנים
קטגוריה:אישים הקבורים בבאר שבע
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:ישראלים שנולדו ב-1912
קטגוריה:ישראלים שנפטרו ב-1986
מועצת הנגידים של הפדרל ריזרב

**מועצת הנגידים של ה[[פדרל ריזרב]]** (באנגלית: **Federal Reserve Board of Governors**), הידועה בכינויה **מועצת הפדרל ריזרב**, היא חבר נאמנים, המורכב מ-7 חברים או פחות (מאז שנת 1936 לא היו בו פחות מ-5), המתפקד כגוף מרכזי עצמאי המנהל את מערכת הפדרל ריזרב. הוא מופקד על הפיקוח של הבנקים הפדרליים ובסיוע יישום המדיניות המוניטרית של ארצות הברית. מינוי שבעת החברים, לרבות היו"ר, נעשים על ידי נשיא ארצות הברית ובאישור הסנאט. תקופת המינוי היא למשך 14 שנים.

## תיאור
על פי החוק, המינויים חייבים להיות "ייצוג הולם של האינטרסים הפיננסיים, החקלאיים, התעשייתיים והמסחריים והחטיבות הגאוגרפיות של המדינה". חבר הנאמנים אינו מקבל מימון מהקונגרס, ותנאי חברי הוועד המנהל של מועצת המנהלים של הנשיא מפורשים בכפוף לתנאי הנשיאות והקונגרס. לאחר מינוי חבר של חבר הנאמנים על ידי הנשיא, הוא מתפקד בעיקר באופן עצמאי. הדירקטוריון נדרש לדווח על פעילות שנתית ליושב ראש בית הנבחרים האמריקני. כמו כן מפקח ומסדיר את פעילות הבנקים הפדרל ריזרב, ומערכת הבנקאות של ארצות הברית בכלל.

קדנציית החברות מוגבלת בחוק, וחבר ששימש לתקופה של 14 שנה רצופות אינו זכאי למינוי מחדש. יש מקרים רבים שבהם מונה אדם לכהונה של שארית כהונתו של חבר אחר, והוא מונה שוב לכהונה של 14 שנים. החוק מקנה לנשיא סמכות להרחקתו של חבר המועצה בשל עילה מסוימת שתראה לנשיא.

כפי שנקבע בחוק הבנקאות של 1935, יושב הראש וסגן יו"ר חבר הנאמנים הממונים על ידי הנשיא מוכרחים להיות נמנים עם חברי הישיבה. שניהם משרתים תקופת כהונה של ארבע שנים וניתנים להרכבה מחדש ככל שהנשיא בוחר עד תום כהונתם בחבר הנאמנים.

## קישורים חיצוניים

* 

* 
* 
* רשימת החברים במועצה
* שימועים לראשי וחברי חבר הנאמנים של מערכת הפדרל ריזרב
* הצהרות פומביות של חברי ויושבי ראש הפדרל ריזרב
* פרוטוקולים של ישיבות מועצת הנגידים של הפדרל ריזרב
* עבודות חבר הנאמנים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פדרל ריזרב
מדד שטח גוף

**מדד שטח גוף** או **שטח פני גוף** או **שטח הפנים של גוף האדם** (באנגלית: **Body surface area**, בקיצור: **BSA**) הוא מונח בפיזיולוגיה וברפואה, המציין או מחשב את פני השטח של הגוף האנושי. מדד זה הוא אינדיקטור טוב יותר של חילוף החומרים בגוף מאשר משקל הגוף, שכן הוא פחות מושפע ממסת שומן חריגה. המדד משמש לחישוב המינון של תרופות עם חלון תרפויטי צר, כגון תרופות המשמשות בכימותרפיה.

חלון תרפויטי (טווח תרפויטי) הוא מונח בפרמקולוגיה המתאר את טווח המינונים שבהם תרופה (או חומר פעיל ביולוגית אחר) פועלת באופן הרצוי וללא סכנת הרעלה. חלון צר יכול להגביר משמעותית את הסיכון למתן מנת יתר או לסיכון למתן מנת חסר (תוך יצירת סיכון מוגבר להישנות המחלה). 

## שימושים
דוגמאות של שימושים ב-BSA:
* תפקוד כליות (Renal clearance) - בדרך כלל מחולק ב-BSA כלומר לכל 1.73 מטר2 כדי לקבל הערכה אמיתית של קצב סינון גלומרולרי (GFR);
* מדד הלב (Cardiac index) הוא מדד של תפוקת הלב מחולק ב-BSA, על מנת לתת ייצוג טוב יותר של יעילות תפוקת הלב;
* בכימותרפיה נקבע מינון התרופות הניתנות לפי ה-BSA של המטופל.

## חישוב
ישנם מספר חישובים הנעשים לחישוב ה-BSA ללא מדידה ישירה. היחידות בנוסחאות להלן הם: 
* BSA - מ'2;
* W - מסה בק"ג 
* H הוא גובה בס"מ

הנוסחה המקובלת ביותר בה נעשה שימוש היא נוסחת **דו בואה** (Du Bois) אשר הוכחה כיעילה בהערכת שומן הגוף גם במקרי השמנת יתר (אשר מדד מסת הגוף לא מצליח לעשות):

:{BSA}=0.007184 \times W^{0.425} \times H^{0.725} 
נוסחה נוספת בה נעשה שימוש היא נוסחת **מוסטלר** (Mosteller):
:{BSA }= \sqrt\frac{W \times H }{3600} 
=  0.016667 \times W^{0.5} \times H^{0.5}  or even simpler :{BSA}= \sqrt{W \times H} / {60} 
: או בצורה פשוטה יותר:
: {BSA}= \sqrt{W \times H} / {60} 
:
: או אם Ht הוא גובה במטרים (ולא בסנטימטרים):
:{BSA}= \sqrt{W \times Ht} / {6} 

### נוסחאות נוספות
נוסחאות אחרות לחישוב BSA הן:
: 

## ממוצע הערכים
ממוצע BSA עבור ילדים בגילאים שונים, עבור גברים, עבור נשים, הם:
: 
BSA (שטח גוף) ממוצע שנמדד ב-3,000 חולי סרטן בין השנים  1990 עד 1998 במסד הנתונים של הארגון האירופי למחקר וטיפול בסרטן (EORTC) הוא 1.79 מטר2.

## קישורים חיצוניים
* מחשבון שטח פני גוף
** מחשבונים רפואיים למדדים שונים
* מחשבון חישוב BSA
* מחשבון חישוב לפי נוסחת מוסטלר
* חישוב BSA לצורכי כימוטרפיה

## הערות שוליים

קטגוריה:סרטן
קטגוריה:מדדים רפואיים
יחסי ישראל–סומליה

בין מדינת ישראל והרפובליקה הפדרלית של סומליה לא התקיימו מעולם יחסים דיפלומטיים. סומליה מעולם לא הכירה בישראל.

## היסטוריה
סומליה לוקחת חלק בחרם על ישראל ואוסרת כניסת בעלי דרכון ישראלי למדינתה.

בראשית חודש יולי 2016 נועד ראש ממשלת ישראל בנימין נתניהו עם נשיא סומליה, חסן שייח' מחמוד בניירובי שבקניה. היה זה מפגש ראשון בדרג גבוה בין שתי המדינות.

בחודש מרץ 2019, בהצבעה אנטי-ישראלית במועצת זכויות האדם של האו"ם, הקוראת לנסיגת ישראל מרמת הגולן, סומליה נמנעה לראשונה מלהצביע כנגד ישראל.

החל משנת 2023 החלו היחסים בין שתי המדינות להשתפר לאור הצהרות חוזרות של נשיא סומליה לחיזוק הקשרים ולאור המגעים של ערב הסעודית וישראל. ואף מצד ישראל הרואה במיקום של סומליה כנקודה אסטרטגית.

בדצמבר 2025 הודיעה ישראל כי היא מכירה בריבונותה של סומלילנד, חבל ארץ שהכריז ב-1991 על עצמאותו מסומליה. ההכרה הישראלית זכתה לגינוי מצד ממשלת סומליה. בתגובה להכרה, סומליה החריפה את מדיניותה כלפי ישראל, הגישה נגדה תלונה למועצת הביטחון של האו"ם ואף אסרה על חברות התעופה הישראליות לטוס בשטחה האווירי החל מסוף ינואר 2026 בניגוד לאמנת שיקגו (עם זאת סומליה חזרה בה מהחלטה זו כשבועיים לאחר מכן). נשיא סומליה, חסן שייח מחמוד הגדיר בנאומו את ישראל כ"אויבת האומה" ואיים כי מדינתו תילחם בכוחות צבאיים ישראליים שיגיעו לסומלילינד.

## לקריאה נוספת
* אריה עודד, **אפריקה וישראל: ייחודיות ותהפוכות ביחסי החוץ של ישראל**, הוצאת ספרים ע"ש י"ל מאגנס, 2010

## הערות שוליים

קטגוריה:ערכים ללא קטגוריות פיזיות - יחסי חוץ
קטגוריה:יחסי אפריקה–ישראל לפי מדינה
ספרטק מוסקבה במפעלים האירופיים

**[[ספרטק מוסקבה (כדורגל)|ספרטק מוסקבה]]** הוא מועדון כדורגל רוסי שמרבה להופיע במפעלים האירופיים בעיקר מאז התפרקות ברית המועצות והוא מתחרה מדי שנה על תארים בכדורגל הרוסי.

ספרטק מדורגת במקום ה-112 בדירוג אופ"א.

## היסטוריה
ספרטק היא הקבוצה הרוסית המצליחה ביותר באירופה לאחר שהייתה הקבוצה הרוסית הראשונה שהעפילה לשלב רבע גמר ליגת האלופות, היא עשתה זאת בעונת 1980/1981, זאת מבלי לכלול את הישגיהן של דינמו קייב, דנייפר דנייפרופטרובסק, דינמו מינסק ואררט ירוואן שהיו קבוצות סובייטיות אך לא רוסיות.

בעונת 1988/1989 בגביע אירופה לאלופות בכדורגל העפילה לשמינית גמר הטורניר. אך בעונת 1990/1991 העפילה עד לשלב חצי הגמר בליגת האלופות אחרי שגברה על נאפולי בשמינית ועל ריאל מדריד ברבע, במה שמהווה להישג שיא עבור קבוצה רוסית, בליגת האלופות.

בעונת 1995/1996 בליגת האלופות העפילה לרבע הגמר אך הפסידה לנאנט ובעונת 2010/2011 העפילה לרבע גמר ליגה האירופית אך הפסידה לפורטו.

בעונת 2018/2019 השיגה שיא שלילי כשסיימה במקום הרביעי בבית בשלב הבתים בליגה האירופית והפכה לקבוצה הרוסית הראשונה בהיסטוריה שהגיעה למצב זה ובעונת 2019/2020 אכזבה עוד יותר כשהודחה כבר בשלב הפלייאוף של הליגה האירופית ולא העפילה לשלב הבתים.

בעונת 2021/2022 חזרה לליגת האלופות, לראשונה מאז 2018, אך הודחה כבר בשלב המוקדמות השלישי. היא התמודדה בשלב הבתים של הליגה האירופית ואחרי הפסד 1:0 ללגיה ורשה התאוששה עם ניצחון 3:2 על נאפולי במה שהיה לניצחון ראשון על קבוצה איטלקית מאז 1989, אז גברה על אטאלנטה בגביע אופ"א. בהמשך גברה גם במשחק הגומלין על נאפולי בניצחון 2:1 והשיגה ניצחון 1:0 גם על לגיה ורשה בחוץ והעפילה לשמינית גמר הליגה האירופית, לראשונה מאז עונת 2010/2011, אבל בפברואר 2022, הושעתה ספרטק מוסקבה מהליגה האירופית בעקבות החלטת פיפ"א ואופ"א להשעות את המועדונים והנבחרות הרוסיים מכלל המפעלים באירופה ובעולם, לאחר הפלישה הרוסית לאוקראינה.

## המשחקים

## סטטיסטיקה

## דירוג אופ"א

## שיאני ספרטק באירופה
### כובשים מצטיינים
להלן השחקנים הניצבים בראש טבלת כובשי השערים במדי ספרטק במפעלים האירופיים, נכון ל־9 בדצמבר 2021.

:כתב **מודגש** מתייחס לשחקנים שעדיין פעילים בקבוצה.

### מלך ההופעות

:כתב **מודגש** מתייחס לשחקנים שעדיין פעילים בקבוצה.

## הערות שוליים

ספרטק
ספרטק
קטגוריה:ספרטק מוסקבה (כדורגל)
קוואזי-חבורה

שמאל|ממוזער|מבנים אלגבריים שונים. הוספת תכונה מתאימה מצמצת את המחלקה

באלגברה מופשטת, **קוואזי-חבורה** (מאנגלית: Quasigroup)  או **כמו-חבורה** היא מבנה אלגברי בעל פעולה בינארית אחת, שבו פעולות הכפל באיבר מימין ומשמאל הן הפיכות. לוח הכפל של קוואזי-חבורה הוא ריבוע לטיני, וכל ריבוע לטיני הוא לוח הכפל של קוואזי-חבורה. קוואזי-חבורה עם יחידה נקראת לולאה. כל קוואזי-חבורה אסוציאטיבית היא חבורה.

כל קוואזי-חבורה איזוטופית ללולאה. אם לולאה איזוטופית לחבורה אז היא איזומורפית אליה.

## הגדרה
קבוצה Q עם פעולה בינארית \cdot נקראת **קוואזי-חבורה** אם לכל a,b \in Q קיימים פתרונות יחידים למשוואות a \cdot x =b, \quad y \cdot a = b. פתרונות אלו מסומנים כ-x = a \setminus b, \quad y = b / a.

בכל קוואזי-חבורה מתקיימות אם כן הזהויות הבאות: x \cdot (x \setminus y) = x \setminus (x \cdot y) = y, \quad (x/y) \cdot y = (x \cdot y) / y = x. מנגד, זהויות אלו מאפשרות להגדיר קוואזי-חבורה: קבוצה Q עם שלוש פעולות בינאריות (\cdot, /, \setminus ) אשר איבריה מקיימים את הזהויות לעיל היא קוואזי-חבורה.

דרך נוספת להגדיר קוואזי-חבורה היא בעזרת ריבועים לטיניים: זהו ריבוע בגודל n\times n  בו מסודרים n איברים בשורות ובעמודות, כך שכל איבר מופיע פעם אחת בדיוק בכל שורה ועמודה. קל לראות שכל ריבוע כזה מהווה לוח כפל של קוואזי-חבורה, ושלוח הכפל של כל קוואזי-חבורה הוא ריבוע לטיני (כאשר משמיטים את עמודות האיברים המוכפלים).

קוואזי-חבורה עם איבר יחידה, היינו איבר e \in Q המקיים xe=ex=x, נקראת **[[לולאה (מבנה אלגברי)|לולאה]]**.

## איזוטופיה
שתי קוואזי-חבורות Q, Q' הן **איזוטופיות** זו לזו אם קיימות שלוש העתקות הפיכות \alpha, \beta, \gamma:Q \to Q' כך ש-\gamma(a \cdot b) = \alpha(a) \cdot \beta(b) (הכפל בקוואזי-חבורות Q ו-Q' בהתאמה). ברמת הריבועים הלטיניים, איזוטופיה פירושה התמרת שורות ועמודות הריבוע. במקרה Q=Q', ההעתקות כלעיל נקראות אוטוטופיה; קבוצת האוטוטופיות של קוואזי-חבורה נתונה היא חבורה ביחס לפעולת ההרכבה.

כל קוואזי-חבורה איזוטופית ללולאה: מתקיים Q \sim Q(\circ), כאשר Q(\circ) היא הלולאה הנבנית מבחירת שני איברים a,b \in Q והגדרת הפעולה \circ על אותה הקבוצה Q, כך שמתקיים x \cdot y = xb \circ ay. האיזוטופיה נתונה אם כן על ידי (R_b, L_a, \operatorname{id}) .

מונח האיזוטופיה מאבד משמעות כאשר מדובר בחבורה - שתי חבורות איזוטופיות הן גם איזומורפיות, לפי משפט שהוכיח אלברט. ביתר כלליות, אם לולאה איזוטופית לחבורה, היא גם איזומורפית אליה.

## דוגמאות
* קבוצת המספרים השלמים עם פעולת החיסור היא קוואזי-חבורה.
* קבוצת הרציונליים וקבוצת הממשיים השונים מאפס עם פעולת החילוק הן קוואזי-חבורות.
* קבוצת האוקטוניונים השונים מאפס יחד עם פעולת הכפל היא לולאה. האוקטוניונים מהווים לולאת מופן.
* קבוצת האיברים ההפיכים בכל אלגברה לא אסוציאטיבית מהווים קוואזי-חבורה. אם לאלגברה יש יחידה, קוואזי-חבורה זו הנה גם לולאה.

## ראו גם
* מאגמה
* חבורה למחצה
* חבורה

## לקריאה נוספת
* Bruck, R.H. (1971). A Survey of Binary Systems.

## קישורים חיצוניים
* 

## הערות שוליים

קטגוריה:אלגברה לא אסוציאטיבית
קטגוריה:קוואזי-חבורות ולולאות
ולדימיר וויבודסקי

**ולדימיר אלכסנדרביץ' וויבודסקי** (ברוסית: **Влади́мир Алекса́ндрович Воево́дский**; 4 ביוני 1966 - 30 בספטמבר 2017) היה מתמטיקאי רוסי, מגדולי חוקרי האלגברה המודרניים. הוא עבד במספר תחומים באלגברה, בהם תורת הקוהומולוגיה ותורת ההומוטופיה של יריעות אלגבריות. הוא נודע בשל הוכחתו את ה-Norm residue isomorphism theorem, שהייתה ידועה עד אז כהשערת בלוך-קאטו. בשנת 2002 מחקרו בתחום זה זיכה אותו במדליית פילדס.

## קורות חייו
ולדימיר וויבודסקי נולד ב-1966. אביו אלכסנדר עמד בראש מעבדה למחקר גרעיני באקדמיה הרוסית למדעים, ואמו, טטיאנה, הייתה כימאית. וויבודסקי למד באוניברסיטת מוסקבה, אך נשר מלימודיו מבלי לסיים את התואר הראשון. כתלמיד שנה א' למד צרפתית באופן עצמאי על מנת לקרוא את מאמרו של אלכסנדר גרותנדיק, "Esquisse d'un Programme"  ("סקיצה לתוכנית") ובהמשך חייו המשיך לחקור באותם נושאים. הוא המשיך ללמוד מתמטיקה בכוחות עצמו ובשיתוף פעולה עם מיכאיל קפרנוב פרסם מספר מאמרים. לאור הפרסומים הוא הוזמן להיות תלמיד לדוקטורט באוניברסיטת הרווארד אף שמעולם לא פנה באופן רשמי ולא היה בעל תואר ראשון. בשנת 1992 קיבל תואר דוקטור מאוניברסיטת הרווארד, בהנחייתו של דוד קשדן. 

ב-1998 הרצה במליאת הקונגרס הבין-לאומי של המתמטיקאים שנערך בברלין.

בשנת 2002 מונה לפרופסור במכון למחקר מתקדם שבפרינסטון, ניו ג'רזי

באפריל 2016 הוענק לו תואר דוקטור לשם כבוד מאוניברסיטת גטבורג השוודית.

הוא נפטר ממפרצת ב-30 בספטמבר 2017 בביתו שבפרינסטון. הותיר אחריו שתי בנות.

## תרומתו למתמטיקה
וויבודסקי עסק לאורך חייו בתחומי מחקר שונים באלגברה. יחד עם פביאן מורל הציגו השניים תורת הומוטופיה של סכמות, ובעזרת כלים שפיתח ממה שמוכר כיום בתור קוהומולוגיה מוטיבית, הוכיח את השערת מילנור הקושרת את תורת K האלגברית ותורת הקוהומולוגיה. הישג זה זיכה אותו במדליית פילדס בשנת 2002. בשנת 2009 הכריז על הוכחה מלאה של השערת בלוך-קאטו, המכלילה את השערת מילנור, וידועה בתור ה-Norm residue isomorphism theorem.

המתמטיקאי מרכוס דו סוטוי תיאר את תרומתו של וויבודסקי:
:ההרצאות שנתן על עבודתו הציעו ראייה חדשה של המתמטיקה. זה לא היה צעד נוסף קדימה או מיזוג חדש ומעניין של רעיונות מוסכמים. וויוודסקי כאילו טבע שפה מתמטית חדשה והצליח להוכיח דברים שחמקו מידי דורות של מתמטיקאים.

## לקריאה נוספת
* מרכוס דו סוטוי, **תוכנת היצירתיות - איך לומדת הבינה המלאכותית לכתוב, לצייר ולחשוב**, תרגמה: מיכל קירזנר-אפלבוים, ספרי עליית הגג וידיעות ספרים, 2022, הפרק "החזיונות והחזון של ווֹיְווֹדְסְקי", עמ' 212–217.

## קישורים חיצוניים

* דף הבית של וויבודסקי ב-IAS

* Vladimir Voevodsky, Revolutionary Mathematician, Dies at 51, באתר הניו-יורק טיימס, 6 באוקטובר 2017
* 

* 

## הערות שוליים

קטגוריה:מתמטיקאים רוסים
קטגוריה:מתמטיקאים סובייטים
קטגוריה:זוכי מדליית פילדס
קטגוריה:בעלי תואר דוקטור מאוניברסיטת הרווארד
קטגוריה:רוסים שנולדו ב-1966
קטגוריה:רוסים שנפטרו ב-2017
אנה ברנאביץ'

**אנה בְּרְנַאבִּיץ**' (בסרבית: **Ана Брнабић** – **Ana Brnabić**,  נולדה ב-28 בספטמבר 1975) היא פוליטיקאית סרבית, שכיהנה כראש ממשלת סרביה בין 29 ביוני 2017 ל-20 במרץ 2024. החל מ-20 במרץ 2024 היא מכהנת כיושבת ראש האספה הלאומית של סרביה.
אנה ברנאביץ' כיהנה בעבר – בין 11 באוגוסט 2016 ל-29 ביוני 2017 כשרת המנהל הציבורי והשלטון העצמי המקומי בממשלת אלכסנדר ווצ'יץ'-איוויצה דאצ'יץ'.
אחרי שווצ'יץ' נבחר לנשיא סרביה ב-31 במאי 2017 הוא המליץ בחודש יוני על ברנאביץ' כיורשת שלו בתפקיד ראש הממשלה.
ברנאביץ' עומדת בראש ממשלת קואליציה שקיבלה ב-29 ביוני 2017 את אישור האספה הלאומית של סרביה עם רוב של 157 קולות מתוך 250 חברי הבית.
ברנאביץ' היא האישה הראשונה המכהנת כראש ממשלת ארצה וגם הלהט"בית המוצהרת החמישית שנבחרה לעמוד בראש ממשלה בעולם, אחרי תקדימים באיסלנד, בבלגיה, בלוקסמבורג ובאירלנד.
היא גם ראש הממשלה הראשון בארצות הבלקן שהעז להיות נוכח במצעד הגאווה בבירת ארצה (ב-17 בספטמבר 2017).
ברנאביץ' היא כלכלנית ומומחית במנהל עסקים וסרבית בעלת שורשים קרואטיים מצד אביה.

## ביוגרפיה
אנה ברנאביץ' נולדה בבלגרד. סבה מצד האב, אנטון ברנאביץ', הוא קרואטי מן היישוב סטארה באשקה שבאי הקרואטי-דלמטי קרק וסבתה מצד אביה היא סרביה מן היישוב גורוביל על יד פוז'גה. סביה מצד אמה הם סרבים מן העיירה בבושניצה.

היא למדה בגימנסיה מס. 5 ברובע פאלילולה בבלגרד. אחר כך למדה מנהל עסקים באוניברסיטת נורת'ווד במדינת מישיגן בארצות הברית ואחר כך סיימה תואר שני בשיווק באוניברסיטת האל (Hull) באנגליה. בתום לימודיה עבדה במספר ארגונים בינלאומיים, ביניהם – בשנים 2002–2011 בסוכנות האמריקאית לפיתוח בינלאומי USAID, ובחברות ממלכתיות סרביות.
אחרי שובה לסרביה בשנת 2001 עבדה ברנאביץ' בתוכנית לפיתוח החקלאי של סרביה (בחסות האיחוד האירופי). אחרי 2011 עבדה בחברה האמריקאית Continental Wind Serbia, החל מינואר 2013 כמנהלת שלה. בשנת 2006 השתתפה ברנאביץ' בהקמת הברית הלאומית לפיתוח כלכלי מקומי NALED, החל משנת 2013 כסגנית יושב ראש והחל מ-2016 כיושב ראש שלה.
ברנאביץ' כיהנה גם כיושבת ראש המועצה הממשלתית המייעצת לקידום היזמות וטכנולוגיית המידע וכיושבת ראש המועצה המייעצת בנוגע למיעוטים הלאומיים וסגנית יושב הראש של המועצה המייעצת בנוגע לרפורמת המנהל הציבורי.

הרכב ממשלתה קיבלה אישור האספה הלאומית הסרבית אחרי יומיים של דיונים סוערים. ממשלתה קיבלה ב-29 ביוני 2017 את קולות "המפלגה הפרוגרסיבית הסרבית" (SNS) מן הימין, המפלגה הסוציאליסטית הסרבית SPS מן השמאל, וכן של "האיחוד ההונגרי מוויבודינה" (VMSZ).
בממשלה עצמה שבה מכהן איוויצה דאצ'יץ' כסגן ראש הממשלה ושר החוץ, נכנסו חברי המפלגות SNS ו-SPS, וכן נציגים קשורים למפלגות יותר קטנות – המפלגה הסוציאל-דמוקרטית של סרביה, התנועה הסוציאליסטית, המפלגה המאוחדת של הגמלאים, מפלגת העם הסרבי וכמה נציגים אל-מפלגתיים.
200px|ממוזער|שמאל|אנה ברנאביץ' בשנת 2017
אנה ברנאביץ' דוברת השפות אנגלית ורוסית.
בזמנה הפנוי היא אוהבת לבשל, לשחות, לשמוע מוזיקה (להקת דפש מוד למשל), לבקר בתערוכות ובארצות רחוקות ומגדלת שני כלבים. בפברואר 2019, בת זוגה, ד"ר מיליצה ג'ורג'יץ', שהיא רופאה רדיולוגית במקצועה, ילדה בן, וברנאביץ' הפכה לאם שותפה.

## קישורים חיצוניים

*בעיתון ניו יורק טיימס - ב-28 ביוני 2017
*ביוגרפיה 

## הערות שוליים

קטגוריה:ראשי ממשלת סרביה
קטגוריה:ראשי ממשלה להט"בים
קטגוריה:בלגרד: אישים
קטגוריה:סרבים ממוצא קרואטי
קטגוריה:בוגרי אוניברסיטת נורת'ווד
קטגוריה:פוליטיקאיות לסביות
קטגוריה:ילידות 1975
קטגוריה:סרבים שנולדו ב-1975
לוקומוטיב מוסקבה במפעלים האירופיים

**[[לוקומוטיב מוסקבה (כדורגל)|לוקומוטיב מוסקבה]]** הוא מועדון כדורגל רוסי, שמופיע במפעלים האירופיים מאז עונת 1993.

הקבוצה העפילה פעמיים לחצי גמר גביע המחזיקות, בעונות 1997/1998 ו-1998/1999 במה שמהווה להישג שיא של הקבוצה בכל המפעלים האירופיים. הקבוצה העפילה ארבע פעמים לשלב הבתים בליגת האלופות ובעונת 2003/2004 העפילה לשמינית גמר ליגת האלופות.

## היסטוריה
משחקה הראשון באירופה נערך ב-15 בספטמבר 1993 מול יובנטוס שהביסה אותה בתוצאה 0:3 ו-1:0 (4:0 בסיכום הכללי). משנת 1993 ועד 2005 היה יורי סיומין מאמן הקבוצה, שהביא אותה להישגים הגדולים בתולדותיה. תחתיו לוקומוטיב העפילה פעמיים רצופות לחצי גמר גביע מחזיקות הגביע (בעונות 1998 - 1999) והתמודדה בשלב הבתים של ליגת האלופות (בעונות 2003 - 2004). בעונת 2004 העפילה הקבוצה לשמינית הגמר של ליגת האלופות, אך הודחה על ידי מונקו.

משנת 2005 ידעה הקבוצה תחלופת מאמנים גבוהים ובשנת 2017 חזר סיומין לאמן את לוקומוטיב. בעקבות זכייתה באליפות 2018 חזרה להשתתף בשלב הבתים של ליגת האלופות. בעונת 2018/2019 בליגת האלופות גברה על גלאטסראי במסגרת שלב הבתים, במה שהיה לניצחון הראשון של הקבוצה במסגרת ליגת האלופות מאז 2004 אך סיימה במקום האחרון בביתה ובמאזן הגרוע ביותר שלה במפעלים האירופיים עם ניצחון אחד וחמישה הפסדים. הישג שהיא שחזרה גם עונה לאחר מכן, כשסיימה במקום האחרון שוב כשבמאזנה ניצחון בודד וחמישה הפסדים. את עונת 2021/2022 הקבוצה פתחה עם שוויון 1:1 מול מרסיי, אך הפסידה ללאציו 2:0 אך שוב סיימה את שלב הבתים במקום האחרון בבית עם מאזן של 4 הפסדים ו-2 שוויונות.

## המשחקים

## סטטיסטיקה
*נכון ל-9 בדצמבר 2021:*

## שיאני לוקומוטיב באירופה
### כובשים מצטיינים
להלן השחקנים הניצבים בראש טבלת כובשי השערים במדי לוקומוטיב במפעלים האירופיים, נכון ל-30 בספטמבר 2021.

### מלך ההופעות

:כתב **מודגש** מתייחס לשחקן שעדיין פעיל בקבוצה.

## הערות שוליים

קטגוריה:לוקומוטיב מוסקבה (כדורגל)
לוקומוטיב
ריינג'

**ריינג**' (Range) באנגלית פירושו טווח.

קטגוריה:שמות משפחה אנגליים
הגשרים של מחוז מדיסון (סרט)

**הגשרים של מחוז מדיסון** (באנגלית: **The Bridges of Madison County**) הוא סרט דרמה רומנטית אמריקאי משנת 1995 עם קלינט איסטווד ומריל סטריפ בתפקידים הראשיים. איסטווד גם ביים את הסרט וגם השתתף בהפקתו ביחד עם קתלין קנדי.

התסריט מבוסס על הספר רב המכר הגשרים של מחוז מדיסון מאת רוברט ג'יימס וולר משנת 1992.

הסרט זכה לביקורות טובות והצליח מאוד מבחינה מסחרית כשגרף 182,000,000 דולר. מריל סטריפ הייתה מועמדת לפרס אוסקר לשחקנית הטובה ביותר וכן לפרס גלובוס הזהב לשחקנית הטובה ביותר - סרט דרמה.

## תקציר העלילה
מייקל ג'ונסון (ויקטור סלזק) ואחותו קרולין (אנני קורלי) מגיעים לחוות משפחתם באיווה לפי הזמנת עורך דין כדי לפתוח את מכתב הצוואה של אמם פרנצ'סקה (מריל סטריפ) שזה עתה נפטרה. בצוואה יש בקשה לשרוף את גופתה ולפזר את האפר ליד גשר רוזמן  הסמוך. מייקל מתנגד לכך היות שהוא רוצה לקברה ליד אביו. בתוך המעטפה הם מוצאים מפתח לקופסה שבה יש מכתבים ויומן אישי ומכאן מתחילה העלילה בפלשבק.

פרנצ'סקה נולדה וגדלה בבארי באיטליה שם הכירה את בעלה ריצ'רד שהיה חייל בצבא ארצות הברית. הוא הביא אותה לחוות משפחתו במחוז מדיסון באיווה ושם גידלו את מייקל וקרולין. פרנצ'סקה שקיוותה שתראה את העולם הגדול מצאה את עצמה עקרת בית במקום כפרי ומרוחק שבו כל אחד יודע הכול על השני והרכילות פורחת. בסתר נפשה היא רוצה לברוח מחייה המשעממים אבל נותרת מחויבת למשפחתה.

באחד הימים ב-1965 נוסעים ריצ'רד והילדים ליריד חקלאי באילינוי ופרנצ'סקה נשארת משועממת בחווה. למקום מגיע טנדר, ממנו יורד גבר המציג את עצמו כרוברט קינקייד (קלינט איסטווד), צלם עיתונות בנשיונל ג'יאוגרפיק שנשלח לצלם את גשרי העץ המקורים של מחוז מדיסון ושואל איך להגיע לגשר רוזמן הסמוך.

פרנצ'סקה מתנדבת לנסוע איתו לגשר, הוא מתחיל לצלם והיא מתבוננת בו, מתאהבת ובחזרה היא מזמינה אותו לביתה ומתפתח סיפור אהבה בן ארבעה ימים בו הם נפתחים אחד כלפי השנייה, מספרים על חייהם תוך כדי שהם מתחמקים מעיניהם הבולשות של השכנים.

רוברט הגרוש מתוודה לפני פרנצ'סקה שזו הפעם הראשונה בחייו שהוא מרגיש אהבה ומציע לה להצטרף אליו. פרנצ'סקה כמעט משתכנעת ומתחילה לארוז אבל ברגע האחרון היא מחליטה להישאר כי אינה רוצה לפגוע במשפחתה ובעיקר בילדיה.

לאחר שהילדים עוברים על כל היומן הם משתכנעים בעצמם לשקם את נישואיהם המעורערים ולפזר את אפרה של אימם ליד גשר רוזמן שם התחיל הרומן שלה עם רוברט.  

בשנת 2021 פורסמו תמונות המתארות את הגשרים והנופים בהן צולם הסרט.

## קישורים חיצוניים

*קדימון לסרט הגשרים של מחוז מדיסון, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1995
קטגוריה:סרטי דרמה רומנטית
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי האחים וורנר
קטגוריה:סרטי קלינט איסטווד
קטגוריה:סרטים המבוססים על רומנים אמריקאים
קטגוריה:סרטים שצולמו באיווה
קטגוריה:סרטי דרמה רומנטית אמריקאיים